इसदा जन्म कदूं होआ होग ? इस बारै पक्के तौर किश दस्सना साढ़े बित्ता बाह्‌री गल्ल ऐ। विद्वानें दा अनुमान ऐ, जे नाच दा जन्म आदि-मानव दे इस धरती पर पैर टकाने दे कन्ने गै होआ होना ऐ। मनुक्खै जदूं गल्लां करना निहा सिक्खे दा, तां कदें मता मार मारी आनने दी खुशी, ओ बांहीं लुआरी-लुआरी, अग्गड़-पिच्छड़ गैईं पुट्टियै, ते मूंहा ‘हा-हा-हो-हो’ दे बोल्लें राहें गै दसदा होना ऐ। इसदे बिना उस हर चाल्ली बे-बस माह्‌नू कच्छ होर साधन बी के हा ? इस गी अस अपने आद-पुरखें दा पैह्‌ला लोक-नाच गलाई सकने आं। अपनी आत्मा दी तृप्ती लेई अपनी गै अन्तर-आत्मा दा बे-अखत्यारी अमल।